Diari Oficial de la Generalitat Valenciana


Sumari del DOGV 883, del 11-08-1988 (1988/811805)

ORDRE de 7 de juny de 1988, per la qual es modifiquen els horaris lectius dels Plans d'Estudi de Formació Professional de Primer Grau.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/07/(2)/dof/vci/html**

### Dades del document

Número de DOGV
:   883

Data del DOGV
:   11-08-1988

Secció del DOGV
:   DISPOSICIONS GENERALS

Número del document
:   1988/811805


Data del document
:   07-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 7 de juny de 1988, per la qual es modifiquen els horaris lectius dels plans d'estudi de Formació Professional de Primer Grau.  
Publicada l'Ordre Ministerial de 19 de maig de 1988 (BOE del 25),i Correcció d'Errades i Omissions per Ordre de 27-51328 (BOE del 31) per la qual es modifiquen els horaris lectius dels plans d'estudi de Formació Professional de Primer Grau, establert en l'Ordre Ministerial de 13 de juliol de 1974, que presten bàsicament reduir el nombre de disciplines de cada curs de FPI, plantejar la globalització de continguts de l'Area de Coneixements Tècnics i Pràctics i centrar en el primer curs les matèries instrumentals, tot això sense oblidar la característica de flexibilitat que en relació amb aquest ensenyament es troben referències en l'exposició de motius i alguns articles del Reial Decret 707/1986 de 5 de març sobre Ordenació de la Formació Professional.  
Atés que aquesta Ordre estableix en la disposició addicional segona que les Comunitats Autònomes que tenen en el Pla d'estudi l'ensenyament de la llengua pròpia de la Comunitat, podrà introduir-hi en els nous horaris d'acord els criteris anteriors.  
Aquesta Conselleria de Cultura, Educació i Ciència fent ús de les competències que li atribueix el Reial Decret 2093/1983, de 28 de juliol, sobre Transferències de Funcions d'educació a la Comunitat Valenciana, i el Decret 95/87, de 17 d'agost (DOGV 649, de 27-8-87) per la qual s'aprova el Reglament Orgànic i Funcional de la Conselleria de Cultura, Educació i Ciència.  
ORDENE:  
Primer  
L'horari setmanal dels ensenyaments de FP 1 serà per a cada Branca el que figura en l'Anex d'aquesta Ordre.  
Segon  
La implantació serà progressiva d'acord amb el calendari següent:  
Curs 1988/89 = Primer Curs  
Curs 1989/90 = Segon Curs  
Tercer  
Les orientacions pedagògiques, els objectius i els qüestionaris que corresponen a cada una de les matèries que integren els plans d'estudis seran els indicats en les ordres Ministerials de 13 de juliols de 1974 i de 9 de desembre de 1975.  
Les matèries que en les esmentades disposicions figuraven en dos cursos i que amb l'actual horari setmanal s'ensenyaran en un de sol, hauran de reunir en el programa els continguts que anteriorment corresponien als dos anys acadèmics i tindran com a guia per a aquesta refosa la flexibilitat a què fa referència el Reial decret 707/1976 de 5 de març sobre Ordenació de la Formació Professional.  
Quart  
Els Centres queden autoritzats perquè en l'Area de Coneixement Tècnic i Pràctiques després de la globalització dels continguts adapten la distribució horària més adequada a les actituds i al interessos dels alumnes en el marc de flexibilitat que per a aquests ensenyaments estableix el Reial Decret 707/1976 ja esmentat.  
DISPOSICIONS ADDICIONALS  
Primera  
A mesura que es produís la implantació de la nova estructura horària del pla d'estudis, segons el calendari de l'apartat 2n d'aquesta disposició, restaran derogats l'article 1 i l'annex 1 de l'Ordre Ministerial de 13 de juliol de 1974 que fixava l'horari lectiu anual i el setmanal indicatiu de les matèries que formen la FP1.  
Segona  
La Direcció General d'Ordenació i Innovació Educativa queda autoritzada a dictar les normes que estime oportunes per a la aplicació i el desplegament d'aquesta Ordre.  
València, 7 de juny de 1988.  
El Conseller de Cultura, Educació i Ciència,  
CEBRIA CISCAR I CASABAN  
Veure annex


Còpia Permalink ELI